Temelju članka 11., 15. i 16. Odluke o davanju u zakup zemljišta za postavu privremenih objekata na području Općine Čavle (Službene novine Primorsko goranske županije 14/2016) i Odluke općinske načelnice od 06. travnja 2023. godine općinska načelnica Općine Čavle raspisuje dana 08. travnja 2023.g.

**JAVNI NATJEČAJ ZA ZAKUP JAVNE POVRŠINE**

**I. OPĆE ODREDBE**

Predmet natječaja je javna površina na području Općine Čavle za postavku montažnog objekta na dijelu k.č.br. 9220, upisna u zk.ul.br. 5405, k.o. Cernik Čavle (u naravi površina ispred poslovnog prostora u suterenu Doma kulture Čavle) za potrebe skladištenja.

Montažni objekt je prenosiv jednoprostorni ili višeprostorni čvrsti objekt, opremljen komunalnim priključcima,koji svojom namjenom, oblikom i montažom na odgovarajuću podlogu bez trajnog povezivanja (ubetoniravanja ili sličnog povezivanja) s njom predstavlja objekt privremenog karaktera, te koji se može u dijelovima ili cijelosti postaviti, premjestiti ili ukloniti s određene lokacije, a služi za obavljanje neke poslovne djelatnosti.

Primijenjen je fiksni tečaj konverzije 1 euro = 7,53450 kuna.

Minimalna tlocrtna površina montažnog objekta je 15,00 m2.

Najveća dozvoljena tlocrtna površina montažnog objekta je 17,5m2.

***Početni iznos zakupnine po m2:*** 55,74 EUR/420,00 HRK.

Na ponuđeni neto iznos mjesečne zakupnine za kiosk obračunava se stopa PDV-a temeljem Zakona o porezu na dodanu vrijednost (Narodne novine 73/13, 99/13, 148/13, 153/13, 143/14, 115/16 i 106/18, 121/19, 138/20, 39/22, 113/22, 33/23).

***Rok zakupa:*** 5 godina

***Visina garantnog pologa:*** 195,10 EUR/1.470,00 HRK

**II. UVJETI NATJEČAJA**

**1) PRAVO UČESTVOVANJA**

Pravo učestvovanja imaju sve pravne i fizičke osobe, državljani Republike Hrvatske sa sjedištem odnosno prebivalištem na području Republike Hrvatske, te registriranom djelatnošću za obavljanje djelatnosti trgovine na malo izvan prodavaonica, štandova i tržnica.

**2) GARANTNI POLOG**

Natjecatelji su dužni uz prijavu na natječaj uplatiti garantni polog u visini, iznosa početne mjesečne zakupnine uplatom, na žiro-račun: Proračun Općine Čavle: HR 84 2402006 1806100007, s pozivom na broj: model – 68, poziv na broj 5738 – OIB svrha uplate POLOG ZA NAJAM JAVNE POVRŠINE.

Izabrani ponuditelj gubi pravo na povrat pologa u slučaju da ne zaključi Ugovor o zakupu ili prilikom zaključenja Ugovora ne pruži instrumente osiguranja propisane natječajem.

Kod zaključenja Ugovora o zakupu garantni polog se uračunava zakupninu, dok se ostalim učesnicima koji ne uspiju u natječaju garantni polog vraća isplatom na njihov žiro ili tekući račun.

**3) IZJAVA PONUĐAČA -**Ponuđači su u obvezi uz prijavu dati:

Izjava ponuđača da prihvaća opće uvjete zakupa propisane Odlukom o davanju u zakup zemljišta za postavu privremenih objekata (SN PGŽ br.14/16).

**4) ROK ZA PODNOŠENJE PISANIH PONUDA**

Rok za podnošenje ponuda je 15 dana od dana objave obavijesti o raspisanom natječaju u dnevnom tisku.

**5) ROK ZA POSTAVLJANJE MONTAŽNOG OBJEKTA**

Vrijeme postavljanja montažnog objekta regulirat će se Ugovorom o zakupu.

**6) ISKLJUČENJE IZ POSTUPKA ODABIRA PONUDA**

Na javnom otvaranju ponuda vodi se zapisnik u kojem se utvrđuju podaci o svim pristiglim ponudama (ponuđač, prilozi i visina ponuđene zakupnine).

Neće razmatrati ponude ponuđača koji po bilo kojoj osnovi na dan zaključenja natječaja imaju dospjelih, a nepodmirenih dugovanja prema Općini ili dugovanja na osnovi javnih davanja o kojima službenu evidenciju vodi Porezna uprava.

**10) UGOVOR O ZAKUPU**

Ugovor o zakupu će se sačiniti kao ovršna isprava, a na trošak zakupnika.

Općinska načelnica zadržava pravo da po provedenom natječajnom postupku ne izabere ponuditelja.

**11) POSEBNE ODREDBE**

Neće se razmatrati nepotpune ponude i ponude prispjele po isteku roka. S natjecateljem- najpovoljnijim ponuđačem zaključiti će se Ugovor o zakupu.

**III. PONUDA**

**1.SADRŽAJ**

Pored nazivlja natjecatelja i iznosa ponuđene zakupnine, ponuda treba sadržavati:

- dokaz da je ponuditelj uplatio jamčevinu,

- broj IBAN-a radi eventualnog povrata jamčevine,

- presliku osobne iskaznice, ukoliko je ponuditelj fizička osoba,

- presliku rješenja o upisu u sudski registar za pravne, odnosno obrtni registar za fizičke osobe ili

 rješenje o upisu u registar udruge, stranke, Upisnik poljoprivrednih gospodarstava i sl.,

- OIB,

- visinu ponuđene zakupnine,

- potvrda da ponuđač nema dospjelih, a nepodmirenih dugovanja prema Općini ili dugovanja na osnovi

 javnih davanja o kojima službenu evidenciju vodi Porezna uprava,

- Izjavu o ponuđača da prihvaća opće uvjete zakupa propisane Odlukom o davanju u zakup zemljišta za

 postavu privremenih objekata (SN PGŽ br.14/16).

**2. DOSTAVA PONUDA**: Ponude se predaju u pismenom obliku u zatvorenoj omotnici s naznakom „NE OTVARATI, ZA NATJEČAJ – ZAKUP JAVNE POVRŠINE“, poštom preporučeno ili osobno na adresu OPĆINA ČAVLE, Čavja 31, 51 219 Čavle.

Rok za dostavu ponuda je **24. travnja 2023.g. u 10:00 sati.**

Javno otvaranje ponuda obavit će se 25**. travnja 2023.g. u 10.30 sati** u prostorima Općine Čavle, Čavja 31, Čavle.

Čavle, 08.travnja 2023.g.

Općinska načelnica

Ivana Cvitan Polić

KLASA: 372-03/23-01/04

Urbroj: 2170-17-01/04-23-01